open-index/open-wikipedia-markdown huggingface dataset:
Cheng (Datong)

**Bydistriktet i Datong** (kinesisk: 城区; pinyin: *Chéng Qū*) er sentrum og administrasjonssete i byprefekturet Datong i provinsen Shanxi i Folkerepublikken Kina.

Det har et areal på 46 km² og teller ca. 580.000 innbyggere (2004). 

## Eksterne lenker
* Lokalregjeringens hjemmesider
Cheng (Jincheng)

**Bydistriktet i Jincheng** (kinesisk: 城区; pinyin: *Chéng Qū*) er sete og sentrum i byprefekturet Jincheng i provinsen Shanxi i Folkerepublikken Kina. 

Det har et areal på 141 kvadratkilometer og teller ca. 300.000 innbyggere (2004).

## Eksterne lenker
* Lokalregjeringens hjemmesider
Cheng (Yangquan)

**Cheng** (kinesisk: 城区; pinyin: *Chéng Qū*) er et bydistrikt som fungerer som sentrum og sete for byprefekturet Yangquan i provinsen Shanxi i Folkerepublikken Kina.

Det har et areal på 19,28 km² og teller ca. 210.000 innbyggere (2004). 

## Eksterne lenker
* Lokalregjeringens hjemmesider
Mariboes Skole

**Mariboes Skole** i København ble opprettet av Carl Mariboe 1. juli 1833 under navnet Mariboes Realskole. Skolen holdt først til i Boldhusgade, men i 1838 flyttet den til et nybygg i Store Kongensgade. Samme år ble det opprettet en forberedelsesklasse til Den kongelige militære Højskole, og i årene etter ble det opprettet lignende klasser med henblikk på Landkadetakademiet og Søkadetakademiet,  Holger Drachmann gikk på sistnevnte i en overgangsperiode.

I 1868 ble det mulig å ta studenteksamen (gymnas) ved skolen, som etter det også ble omtalt som Mariboes Latin- og Realskole. 14. mars 1885 innviet skolen en ny bygning, men ble nedlagt 1899.

## Kjente studenter ved Mariboes Skole
* Ehrenreich Christopher Ludvig Koefoed
* C.C. Lose
* Carl Ludvig Løvenskiold
* 1870: Kristian Erslev
* 1871: Marcus Rubin
* 1876: Salomon Levysohn
* 1877: Charles Kjerulf
* 1878: Karl Mantzius
* 1884: Sophus Claussen
* 1889: Adolf Langsted
* 1894: Louis Levy
* 1895: Jeppe Aakjær

## Eksterne lenker
* Mariboes Skole
Seljord Idrettslag

**Seljord Idrettslag** (stiftet i 1902) er et idrettslag fra Seljord i Telemark, som driver med fotball, hestesport, håndball og skiidrett.

## Historikk
Klubbens historie strekker seg tilbake til 1880 og er dermed en av de eldste idrettslagene i Norge, men ble først stiftet i 1902. I 1953 manglet klubben en avdeling for hestesport, men hadde en avdeling for friidrett.

Siden 1977 har Seljord Idrettslag hatt ansvaret for matsalen under den årlige landbruksmessen, Dyrsku'n.

## Fotball
A-laget i fotball for herrer spilte i 2010 i 5. divisjon, men valgte å trekke laget etter to seriekamper grunnet problemer med å stille lag. Det var første gang på 40 år at klubben var uten et A-lag. Klubben spilte sist i 3. divisjon i perioden fra 1999 til 2004.

### Tabell

## Referanser


## Eksterne lenker
*
Zizhi Tongjian

***Zizhi Tongjian*** (forenklet kinesisk: 资治通鉴, tradisjonell kinesisk: 資治通鑒, pinyin: *Zīzhì Tōngjiàn*, Wade-Giles: *Tzu-chih T'ung-chien* oversatt: «Sammenfattet tidsspeil til hjelp i regjeringen») er et kinesisk historieverk av annalistisk karakter. 

Det omfatter 294 bind (juan) med rundt tre millioner skrifttegn. Hovedforfatter var Sima Guang, som i stor grad innarbeidet materiale fra tidligere klassiske kinesiske historieverker. Hans verk behandler tidsrommet fra de stridende rikers tid (403 f.Kr.) til slutten av de fem dynastier og ti kongerikers tid  (959 e.Kr.) i kronologisk rekkefølge. Verket ble til i tiden fra 1065 til 1084.

## Eksterne lenker
* 
* Originaltekst
* Emperor Huan and Emperor Ling etter Zizhi Tongjian 54–59, oversatt og adnotert av Rafe de Crespigny (engelsk)
Odeon (Lyon)

**Odeon i Lyon** er et romersk teater (et odeon) i Fourvièreåsen i Lyon, Frankrike. Teatret danner par med Fourvière romerske teater like ved. Teatrene i Fourvière er ett av to slike par i Gallia, det andre finnes i Vienne ved elven Isère.

## Historie
Byggverket ble oppdaget i det sekstende århundret og antas å ha blitt brukt til kulturelle formål. Det er oppført tidlig, eller senest i midten av det andre århundret. Teatret er 73 meter i diameter og har kapasitet til 3 000 tilskuere. Det kan derfor kalles et odeon, dvs en overbygget bygning til bruk for konserter og teater. Odeon i Lyon hadde også et møterom for byens ledere.

## Se også
* Fourvière romerske teater
* Amphithéâtre des Trois Gaules

## Eksterne lenker
*
Geittinden (Troms)

**Geittinden** (også kalt **Geittindrøra**) er et fjell på Rebbenesøya i Karlsøy kommune i Troms. Det har en høyde på 689 meter over havet og det høyeste punktet på Rebbenesøya.

## Fotnoter



## Referanser
Skauerøya

**Skauerøya** er ei øy i Lillesand kommune i Agder. Øya ligger vest for hovedinnseilingen til Lillesand (Sandsgapet) og er ei av øyene lengst vest i Blindleia. Øya er på ca. 1&nbsp;240 dekar inklusive Hestholmen, som er ei halvøy ut mot havet. Rett utenfor Hestholmen ligger Saltholmen, hvor det har vært et fyr siden 1882.

Ifølge navnegransker Oluf Rygh er øya først nevnt som Skouffuerøenn i 1593. Han skriver om navnet at: «1ste Led er *Skógar-, Gen. af skógr m., Skov.». 

Det meste av Skauerøya hørte tidligere under ett og samme gårsdbruk. Våningshuset på gården, som i Lillesand rett og slett blir kalt «huset», ble oppført rundt 1800 etter at det tidligere våningshuset var blitt ødelagt i en brann rundt 1780. Gården ble overtatt av Lillesand kommune og staten i fellesskap i 1965, og mesteparten av øya er idag friluftsområde. Populære overnattingsplasser for båtturister er Hestholmbuktene på sørøstsiden av øya og Skauerøybukten, som ligger mot Blindleia på nordvestsiden av øya. I disse buktene er det anlagt brygger som er tilgjengelige for allmennheten, og det er satt ut søppelkasser om sommeren. Det går turstier rundt Skauerøya gjennom blandet løv- og furuskog. Turstiene leder til flotte utsiktspunkter mot såvel havet som Blindleia og Sandsgapet.

Huset på Skauerøya benyttes om sommeren til blant annet leirer for psykisk utviklingshemmede barn. Foruten gården finnes det fire private eiendommer på øya, en moderne hytte og tre boplasser. Boplassene ligger nord på øya og er godt synlige fra Lillesand. Den eldste av boplassene er bygget rundt 1800, mens den yngste er fra rundt 1885. To av boplassene ble fraflyttet rundt annen verdenskrig, mens det var fastboende på den tredje helt frem til 1990-tallet. Alle de tre boplassene benyttes idag som fritidsboliger og er godt vedlikeholdt.
Sir Seretse Khama internasjonale lufthavn

**Sir Seretse Khama internasjonale lufthavn** (IATA: **GBE**, ICAO: **FBSK**) er en flyplass i byen Gaborone i Botswana. Flyplassen er betegnet som en internasjonal flyplass.

## Destinasjoner

## Eksterne lenker
*
Gruveindustrien i Sauerland

**Gruveindustrien i Sauerland** omfatter utvinning av både jernholdige og ikke-jernholdige metaller som grunnlaget for den økonomiske utviklingen i det historiske landskapet og fjellregionen Sauerland i Tyskland. I snevrere geografisk forstand var denne industrien konsentrert innenfor det såkalte «Kölniske Sauerland», og var aktiv fra den førindustrielle tiden frem til tidlig på 1900-tallet. Gruvedriften i Sauerland går tilbake til antikken. Fra antikken frem til middelalderen var det utvinning av bly og kobber som stod i fokus. Utvinning av jern kom i forgrunnen i tidlig moderne tid. Gruvedriften hadde en stor oppblomstring på 1500-tallet, hvoretter aktiviteten dabbet av og den fikk et variabelt omfang. På bakgrunn av den industrielle revolusjon opplevde gruvedriften et nytt, midlertidig oppsving på 1800-tallet. Ved slutten av århundret ble jernmalmgruvene stort sett nedlagt, men noen var fortsatt i drift til tidlig på 1900-tallet. Idag er regionens gruveindustrielle fortid et reisemål for besøkende turister, og i de senere årene er det også blitt igangsatt en historisk forskning på regionens «glemte gruver».

## Eksterne lenker
*
Geittinden (Nordland)

**Geittinden** (sørsamisk: *Gaajssnjurhtjie*) er en fjelltopp på grensen mellom kommunene Hattfjelldal, Hemnes og Vefsn i Nordland. Toppen er det høyeste punktet i Vefsn, og primærfaktoren på 1110 meter er blant de 50 høyeste i Skandinavia. Fjellet kan bestiges fra flere kanter, for eksempel fra fylkesvei 291 mellom Røssvatnet og Tustervatnet.

## Se også
* Liste over fjell i Skandinavia

## Fotnoter



## Referanser
Geittinden

**Geittinden** er navnet på flere fjell:

*Geittinden (Nordland) (1556 moh.) på grensen mellom Hattfjelldal, Hemnes og Vefsn
*Geittinden (Troms) (689 moh.), høyeste punkt på Rebbenesøya i Karlsøy kommune
Cecilie Benedicte Isern

**Cecilie Benedicte Isern** (født 1988) er en norsk friidrettsutøver, som representerer klubben IK Tjalve. Hun konkurrerer i sprint og mellomdistanseløp. 

## Resultater
Ved NM i friidrett 2008 representerte hun Trondheim Friidrett, og fikk 4 medaljer. Individuelt fikk hun bronse på 400 meter og sølv på 800 meter. I tillegg fikk hun sølv på 4 x 400 m stafett, sammen Andrea Gaukerud Høye, Julie Andrea Håskjold og Tonje Uvsløkk Haugen, og gull på 1000 meter stafett, sammen Stine Kufaas, Trine Sjaastad og Stine Meland Tomb. 

Ved NM i friidrett innendørs 2011 fikk hun bronse på 800 meter, bak Irene Høvik Helgesen og Frida Thorsås. Hun deltok også på 1000 meter stafett ved NM i friidrett 2011, for Tjalve, men de endte på sjetteplass. 

## Medaljer i norske mesterskap

## Referanser




## Eksterne lenker
* 
* Profil hos European Athletics
Alfonso Reyes

**Alfonso Reyes** (1889–1959) var en meksikansk forfatter, filosof og diplomat. 

Hans far holdt flere viktige offentlige posisjoner under regjeringen i Porfirio Diaz, blant annet som guvernør i Nuevo León, krigsminister og som marineminister. Alfonso Reyes tok det meste av utdannelsen sin i Mexico by. I 1909 grunnla han og andre likesinnede unge intellektuelle, som Martin Luis Guzmán og José Vasconcelos, en organisasjon for å promotere nye kulturelle og estetiske idealer og en utdanningsreform i Mexico. I en alder av 21 år publiserte Reyes sin første bok, *Cuestiones estéticas*. Året etter, i 1912, skrev han en novelle, *La Cena*. Reyes tok sin juridiske embetseksamen i 1913, samme år som hans far døde som deltaker i et forsøk på statskupp. Alfonso Reyes begynte sin diplomatiske tjeneste i Frankrike i 1913.

Etter at Tyskland invaderte Frankrike i 1914, flyttet Reyes til Madrid, Spania, samtidig som han fulgte sin litterære karriere som journalist, oversetter, litteraturkritiker og forfatter. I 1915 skrev han det som sannsynligvis er hans mest kjente essay, *Visión de Anáhuac*. Reyes ble gjeninnsatt i diplomatisk tjeneste i 1920, og han fungerte som Mexicos ambassadør til Argentina (1927–1930 og igjen i 1936–1937). Reyes var den meksikanske ambassadøren til Brasil fra 1930 til 1935 og igjen i 1938. I 1939 pensjonerte han seg fra det sin diplomatiske karriere, og han vendte tilbake til Mexico, hvor han viet seg til undervisning og sitt videre forfatterskap. Han skrev de fleste av sine litterære verker på spansk.

## Referanser


## Eksterne lenker
* Alfonso Reyes' hus i Mexico by, kjent som «La Capilla Alfonsina»
Salvador Novo

**Salvador Novo** (født 30. juli 1904 i Mexico by, død 13. januar 1974) var en meksikansk forfatter, poet, dramatiker, oversetter og programleder på TV.

Novo var medlem av Los Contemporáneos, en gruppe meksikanske forfattere. Han holdt forskjellige offisielle poster knyttet til kultur, og han hadde et TV-program om Mexico by og dens historie. Mot slutten av livet farget han håret sitt i en lys farge og brukte ofte prangende ringer og fargerike dresser. Novo er ofte blitt sammenlignet med anerkjente forfattere som Oscar Wilde, og i likhet med Wilde var Novo åpent homofil.

## Referanser


## Eksterne lenker
* 
*
Esther Orozco

**Esther Orozco** (født 25. april 1945 i Guerrero, Chihuahua) er en meksikansk biolog, forsker og politiker. Hun er rektor ved Universidad Nacional Autónoma de México (UNAM), Latin-Amerikas største universitet.

Orozco har arbeidet for UNESCO, og har mottatt utmerkelser som Institut Pasteur-medaljen (1997) og L'Oréal-UNESCOs pris for kvinner i vitenskapen (2006). I 1998 prøvde hun å bli valgt til guvernør i delstaten Chihuahua som representant for partiet PRD. Orozco studerte tok en bachelorgrad i kjemi ved Universidad Autónoma de Chihuahua, og tok doktorgrad i cellebiologi fra Instituto Politécnico Nacional i 1981. Hun er direktør for Instituto de Ciencia y Tecnología del Distrito Federal i Mexico by. Siden 21. april 2010 har hun sittet som rektor ved UNAM.

## Referanser


## Eksterne lenker
* Profile at the Cinvestav
Gabriel Zaid

**Gabriel Zaid** (født i 1934 i Nuevo León) er en meksikansk forfatter og poet. 

Zaid var medlem av styret i Vuelta-magasinet fra 1976 til 1992. Zaid har også vært medlem av El Colegio Nacional siden 26. september 1984 og han satt som medlem av den meksikanske Academy of Language siden 1986. Zaid har blant annet utmerket seg fordi han nesten aldri opptrådte i offentligheten. Grunnen til dette skal springe ut fra hans oppfatning om at en forfatter bør være kjent på grunn av hans litterære verk, ikke på grunn av hans virkelige personlighet. Hans essays har vært veldig innflytelsesrike og omhandlet et stort utvalg av emner, blant annet poesi, økonomi og kritikk av det litterære etablissementet. 

## Referanser
Roberto Bravo

**Roberto Bravo** (født i 1947 i Villa Azueta, Veracruz, Mexico) er en anerkjent meksikansk forfatter.

## Bibliografi
* *Al sur de la frontera* (South of the Border)
* *No es como usted dice* (It's not as you say)
* *Vida del Orate* (Life of the Orate)
* *Lo que quedó de Roy Orbison* (What is left of Roy Orbison)
* *De Cuerpo entero* (Of Whole Body)
* *Si tú mueres primero* (If You Die First)
* *Itinerario Inicial* (First Itinarary) (An anthology of the new Mexican Narrative)
* *Tierra Adentro* (Inland).

## Referanser
Åndefjellet

***Åndefjellet*** (kinesisk: 灵山, pinyin: *Língshān*) er en roman av Gao Xingjian, vinneren av Nobelprisen i litteratur i 2000. *Åndefjellet* ble utgitt på kinesisk første gang i Taipei i 1990. 

Romanen er tildels inspirert av forfatterens reiser på den kinesiske landsbygden, da han trodde på en feilaktig diagnose om at han hadde lungekreft.

Romanen er delvis selvbiografisk, dels en fiksjon om en manns reise for å finne det navngjetne fjellet Lingshan. Den er en kombinasjon av fortellingsfragmenter, reiseskildringer, ikke navngitte skikkelser (som fremstår ved pronomener som «jeg», «du», «hun», osv.), og folkediktning og folkelige legender.

Romanen er oversatt til norsk av Baisha Liu og Harald Bøckman, og utgitt av Aschehoug i 2002.
Kambodsjas skikker

***Kambodsjas skikker*** (kinesisk: 真臘風土記, *Zhenla fengtu ji*) er en reiseskildring skrevet av den kinesiske diplomat Zhou Daguan under hans opphold i Yasodharapura (nå Angkor) mellom 1296 og 1297. Zhous skildring er av stor historisk verdi ettersom den er den eldste kjente skrevne skildring om dagligliv i Khmerriket utover hva man kan forstå ut fra inskripsjoner på tempelbegger.

Zhous skildring ble oversatt til fransk av Jean-Pierre Abel-Rémusat i 1819 og av Paul Pelliot i 1902, og senere til andre språk.

## Oversettelser til fransk
* Jean-Pierre Abel-Rémusat: Description du royaume de Cambodge par un voyageur chinois qui a visité cette contrée à la fin du XIII siècle, précédée d'une notice chronologique sur ce même pays, extraite des annales de la Chine, Imprimerie de J. Smith, 1819.
* Paul Pelliot: Traduction de "Mémoires sur les coutumes du Cambodge", récit de Chou Ta-kuan, suivie d'un commentaire inachevé de Paul Pelliot, publié en 1951, Librairie d'Amérique et d'Orient (Paris), 178 pages.

## Eksterne lenker
* Zhou Daguan, ''A Record of Cambodia'', transl. by Peter Harris, Silkworm Books, 2007. ISBN 978-974-9511-24-4 Amazon.com
* Zhou Daguan, ''The Customs of Cambodia'', Siam Society, 2001. ISBN 978-9748298511 – Amazon.com
* Book review by Cambodia Daily: ''A Record of Cambodia – The Land and its People'', 2007 edition
* Book review by Siam Society – ''A Record of Cambodia – The Land and its People'', 2007 edition
* Book review by New Zealand Journal of Asian Studies: ''A Record of Cambodia – The Land and its People'', 2007 edition
* Smithsonian Magazine – Passing Notes
* Smithsonian Magazine – Jewel of the Jungle
José Ádem

**José Ádem** (født 27. oktober 1921 i Tuxpan, Veracruz, død 14. februar 1991) var en meksikansk matematiker som arbeidet med algebraisk topologi. Han arbeidet ved Princeton University, hvor hans rådgiver var Norman Steenrod. Ádem ble valgt inn til El Colegio Nacional den 4. april 1960.

## Referanser


## Eksterne lenker
* 
*  Biography of José Ádem
Carlos Frenk

**Carlos Frenk** (født 27. oktober 1951) er en meksikansk-britisk kosmolog. 

Hans hovedinteresser ligger innenfor kosmologi, galaksedannelse og datasimuleringer av kosmiske strukturer og formasjoner. Frenk var professor i grunnleggende fysikk og han satt blant annet som direktør for Institute for Computational Kosmologi ved Durham University og ved Virgo Consortium. Frenk studerte til en doktorgrad i astronomi ved University of Cambridge i 1981. Frenk ble også utnevnt til Fellow of the Royal Society.

Frenk ble i 2017 utnevnt til kommandør (CBE) av Order of the British Empire.

## Referanser


## Eksterne lenker
* Carlos Frenk official site.
*
Everett (Massachusetts)

**Everett** er en by i Middlesex County i delstaten Massachusetts, nordøst i USA. I 2007 hadde byen 37&nbsp;269 innbyggere.

Byen er oppkalt etter politikeren Edward Everett.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Ole Olsen Scheistrøen

**Ole Olsen Scheistrøen** (1833–1921) var en norsk arkitekt og byggmester. Scheistrøen hadde ingen formell arkitektutdanning og brukte selv helst byggmestertittelen, men han tegnet (og oppførte) bortimot 50 norske kirker, i tillegg til at han oppførte 12 kirker etter tegninger av andre arkitekter, deriblant seks tegnet av Jacob Wilhelm Nordan.

Scheistrøen gikk i lære hos sin far, som var husmann og snekker, og arbeidet sammen med ham til rundt 1863. Deretter arbeidet han som selvstendig byggmester.

I 1851 vedtok Stortinget en ny lov om kirkers og kirkegårders utvidelse. Et krav i loven var at alle kirker skulle romme minst 3/10 av menigheten. Dette kravet førte til at mange eksisterende kirker måtte ombygges, utvides eller erstattes av nye. Dermed ble det mye arbeid både for  arkitekter og byggmestere i tiårene fremover. I perioden 1863–1874 bygget Scheistrøen fire kirker på Nordmøre, tre av dem etter tegninger av J.W. Nordan. Også senere var oppføring av kirker, tegnet av Nordan og andre arkitekter, en viktig del av hans virksomhet.

I 1874 leverte Scheistrøen selv tegninger til Vik kirke i Sømna på Helgeland. Dette skal ha vært den første kirken han tegnet selv. Det var en enkel tømmerkirke med dekorative detaljer i nygotikk og sveitserstil, sterkt inspirert av Nordans arkitektur.  Flere av kirkene Scheistrøen senere tegnet, var nærmest kopier av Nordan-bygningene han hadde oppført på Nordmøre.

I 1884 flyttet Scheistrøen og hans kone fra Surnadal til Namsos. De kirkene han tegnet og bygget i Nord-Norge etter at han flyttet, var bygget over samme skjema som Vik kirke.

Scheistrøen skal ha deltatt i gjenreisingen av Namsos etter bybrannen i 1897, men det meste av hans arbeider gikk tapt under bombingen i 1940.


Fil:Valsoyfjord-Halsa-norway.JPG|Valsøyfjord kirkeArkitekt: J.W. Nordan1861
Fil: Kvæfjord kirke.jpg|Kvæfjord kirkeArkitekt: J.W. Nordan1863
Fil: IMG 0909a - Malnes kirke.jpg|Malnes kirkeArkitekt: O.O. Scheistrøen1863
Fil: Tjeldsund kirke.JPG|Tjeldsund kirke Arkitekt: O.O. Scheistrøen1863


## Referanser og fotnoter

## Litteratur
* Pedersen, Svein H (1986) «Scheistrøen, Ole Olsen». I: *Norsk kunstnerleksikon*, b. 3. Oslo, Universitetsforlaget. ISBN 82-00-06810-2

## Eksterne lenker
*
Anthony Baez

**Anthony Baez** (født 1965, død 22. desember 1994 i The Bronx, New York) var en 29 år gammel sikkerhetsvakt som ble skutt av det amerikanske politiet i 1994.

## Hendelsesforløpet
Baez og brødrene hans hadde truffet en politibil mer enn en gang med fotballen sin sent på kvelden rundt 01:30, da en politimann ba dem gå hjem. Etter litt diskusjon seg imellom, besluttet Baez-brødrene å fortsette spillingen. Situasjonen eskalerte da de valgte å trosse politimannens direkte ordre om å forlate stedet. Anthonys bror ble arrestert for ikke å ha overholdt en direkte ordre fra en politimann. Politiet forsøkte deretter å arrestere Anthony Baez, som hadde protestert mot sin brors arrestasjon. Et basketak oppstod mellom politiet og brødrene, mens andre politimenn snart kom til området. 

Anthony Baez ble sendt til sykehuset med store skader etter konfrontasjonen med politiet og han døde senere av skadene. Dødsfallet skapte en sensasjonell medieoppmerksomhet og politiet ble anklaget for at de skulle ha vært for raske til å bruke dødelig makt. En dokumentarfilm ble produsert om tre menn som ble drept av NYPD og ble publisert i 2004. Mennesker som ble omtalt i denne filmen var Gidone Busch, Amadou Diallo og Anthony Baez som alle tre hadde dødd i politiet varetekt eller i slåsskamper med politiet i New York.

## Referanser
Prins Vilhelm (1687–1705)

**Vilhelm** (født 21. februar 1687 i København, død 23. november 1705 på Københavns slott) var sønn av kong Christian V og dronning Charlotte Amalie.

Til Vilhelms hoffmester ble i 1696 utnevnt Joachim Pritzbuer, som ble avløst i 1705 av Martin Balthasar
v. Waldersee. Sistnevnte skulle ledsage prinsen på sin store utenlandsreise til Utrecht, De spanske nederlandene, Frankrike, Italia og England. Instruksen for Waldersee og prinsens sekretær og lærer Johan Ernst Carlowitz er datert 2. oktober, men kort etter ble Vilhelm syk og døde den 23. november på Københavns slott. 

## Referanser


## Eksterne lenker
* ''Vilhelm'' i Dansk biografisk Lexikon
Det historiske fabrikkanlegget Maste-Barendorf

**Det historiske fabrikkanlegget Maste-Barendorf** er et kulturminnemerke i byen Iserlohn i den tyske delstaten Nordrhein-Westfalen. Fabrikkanlegget består av ti bygninger fra 1800-tallet og eies idag av byen Iserlohn.


Iserlohn-Barendorf3-Bubo.JPG|Museumsbygninger
Iserlohn-Barendorf8-Bubo.JPG|Sylsmie

## Referanser


## Eksterne lenker
*
Brussel-Nord stasjon

**Brussel-Nord stasjon** er en av de tre store jernbanestasjonene i Brussel i Belgia, den ligger i kommunen Schaerbeek.

Stasjonen er det viktigste knutepunktet for regionaltrafikk, den internasjonale trafikken blir i det vesentlige betjent av Brussel-Syd.

|}

## Eksterne lenker
*
Konsos kulturlandskap

**Konsos kulturlandskap** er et verdensarvområde i den sørvestlige delen av Etiopia, rundt byen **Konso**/**Karat**. 

Området er 55 km2 stort, og omfatter stensatte terrasser og befestede landsbyer i høylandet. Åkerbruket og landskapskulturen som fremdeles holdes i hevd er tilpasset et nedbørsfattig og landskap, og er en levende tradisjon med ca 400 års historie. Kulturlandskapet gjenspeiler både innovasjon og sosial samhandling.

Verdensarvminnet omfatter også tradisjonen med «waga»-skulpturer av mennesker utskåret i tre, som er en gravminnetradisjon. Dessuten også en levende tradisjon med steler av stein i byen som en markering av tidligere stammeledere.
Saloumdeltaet nasjonalpark

**Saloumdeltaet nasjonalpark** (*Parc National du Delta du Saloum*) i Senegal er en nasjonalpark, et verdensarvområde, et Ramsar-område og del av et biosfærereservat på Senegals Atlanterhavskyst, sør for Dakar, nord for Gambia. 

Deltaet dannes ved utløpet av elvene Saloum og Sine. Nasjonalparken omfatter 760 km², og ble etablert i 1976. Verdensarvområdet, som ble etablert i 2011, dekker 1458 km².

Området ligger om den østatlantiske trekkruten for trekkfugler, og området er vinterhabitat for arter som kongeterne, rosenflamingo, skjestork, tundrasnipe, steinvender, smalnebbmåke og dvergsnipe. Andre arter i området er rosenpelikan og dvergflamingo.

## Eksterne lenker
* 
* BirdLife IBA Factsheet - Delta du Saloum . Birdlife International.
* Biosphere Reserve Information - Senegal - DELTA DU SALOUM fra UNESCO
* Parcs et réserves Senegals myndigheter
Breimsfjelltunnelene

**Breimfjelltunnelene** er (Breimsfjell 1 på 170 m) og (Breimsfjell 2 på 868 m) som er to veitunnel på Europavei 39 i Gloppen kommune i Vestland. Før tunnelene ble åpnet i 1978, gikk veien i den stupbratte fjellsiden langs Veten ved Breimsvatnet.

## Galleri

File:Breimsfjell2tunnel01.jpg|Gamleveg, Breimsfjelltunnel 2|alt=Gamleveg,Breimsfjelltunnel, E39, Breim, Norway
File:Breimsfjell2tunnel02.jpg|Gamleveg, Breimsfjelltunnel 2|alt=Gamleveg,Breimsfjelltunnel, E39, Breim, Norway
File:Breimsfjell2tunnel03.jpg|Ras, gamleveg, Breimsfjelltunnel 2|alt=Gamleveg,Breimsfjelltunnel, E39, Breim, Norway
File:Breimsfjell2tunnel04.jpg|Ras, gamleveg, Breimsfjelltunnel 2|alt=Gamleveg,Breimsfjelltunnel, E39, Breim, Norway
File:NTM UWP 16840 Vei ved Breimsvatnet.jpg|Veien forbi Veten ved Breimsvatnet, ca. 1880-1900


## Se også
*Liste over veitunneler i Norge

## Referanser


## Eksterne lenker
* Breimsfjell 1 på Google StreetView
* Breimsfjell 2 på Google StreetView
State of Emergency

***State of Emergency*** er et studioalbum av rap-gruppa Equicez, utgitt i 2003. Det lå 2 uker på VG-lista med en 24.-plass som bestenotering. Albumet var kritikerrost og fikk terningkast 6 i *[[Aftenposten]]*, *[[Dagbladet]]* og *[[Dagsavisen]]*

Albumet ble kåret til årets beste i 2003 av *Aftenpostens* lesere.

Albumet vant prisen for årets beste hiphopalbum under Alarmprisen 2004 og Spellemannprisen 2003. Da de mottok Alarmprisen startet Cast med å si: «Nå er det på tide at svartinga begynner å vinne noe her i landet!»

## Sporliste
# «S.O.E. Intro»
# «Alias»
# «Th'Family Shit»
# «Barnslig» (med Thea, Philip og Atle Antonsen)
# «It's Coming...Interlude»
# «Mark of th' Beast»
# «No Prayer»
# «Show 'Em Where We're from»
# «Drekkalåta»
# «Therapy»
# «III (Th' Bad Trip)»
# «S.O.E. skit»
# «Surveilance»
# «Den smarteste karen!»
# «Pass It skit»
# «Mama Proud»
# «Slum»
# «Losing Our Minds Outro»
# «Pi Outro»
# «Live from Pass It» (bonusspor)
# «Blind» (med We) (bonusspor)

## Referanser
Dorothea av Danmark (hertuginne av Preussen)

**Dorothea** (født 1504 på Gottorp, død 1547 i Königsberg)
var datter av kong Frederik I og hans første kone Anna av Brandenburg.

Etter farens tronbestigelse var det tale om ekteskap for Dorothea med den engelske tronpretendent hertug Richard av Suffolk, støttet av kong Frans I av Frankrike. Planen ble imidlertid oppgitt, og siden meldte hertug Albrecht av Preussen, tidligere stormester for Den tyske orden seg som frier. I 1526 ble ekteskapskontrakten beseglet, og Dorothea fikk en medgift på 20000 gylden, hvorav kun halvdelen ble utbetalt. 22. juni samme år seilte Dorothea med et tallrikt følge til Königsberg. 

Hun opprettholdt en god kontakt med familien i Danmark, og især etter Christian IIIs tronbestigelse foregikk det en stor og personlig brevveksling mellom de to hoff. Dorothea og hennes mann viste seg som ivrige rådgivere for kong Christian, og i 1537 overvar de kroningen av ham. Dorotheas yngre halvbror hertug Hans ble i årene 1536-42 oppdratt hos hertugparet i Königsberg. 11. april 1547 døde Dorothea i samme by, hvor det ble oppsatt et praktfullt monument over henne og hennes mann, som døde først 20 år senere. 

## Referanser


## Eksterne lenker
* ''Dorothea, hertuginde af Preussen'' i Dansk biografisk Lexikon
Slaget ved Feishui

**Slaget ved Feishui** (tradisjonell kinesisk: 淝水之戰; forenklet kinesisk: 淝水之战; hanyu pinyin: *Féishŭi Zhī Zhàn*; «slaget ved Féielva») fant sted i november 383 mellom to rivaliserende kinesiske dynastier. Fú Jiān, keiseren av Tidligere Qin-riket, grunnlagt av diene, ble beseiret av den underlegne hæren til den han-ledede hæren til det Østlige Jin-dynastiet. Féishŭi finnes ikke lenger i dag, men man tror den rant nær Huaihe gjennom Lu'an i Anhui-provinsen, og at slaget ble utkjempet innen det som i dag er fylket Shou. 

Slaget har blitt regnet som et av de mest bemerkelsesverdige slagene i Kinas historie. Etter nederlaget i dette slaget ble det utkjempet en massiv borgerkrig i Tidligere Qin som kom til å føre til rikets ødeleggelse, noe som sikret overlevelsen til Østlige Jin og andre kinesiske riker sør for Yangtze.
Chuma Anene

**Chuma Emeka Uche Anene** (født 1993) er en norsk fotballspiller.

## Karriere
### Klubb
Anene kom fra guttefotball i Holmlia Sportsklubb til junior- og 2. divisjonsfotball med Vålerenga Fotball i 2009-sesongen, og begynte samtidig på Wang Toppidrettsgymnas.

20. august 2011, fikk Anene sin debut for Vålerengas A-lag, borte mot Sarpsborg 08 Fotballforening.

### Landslag
G16-landslagstrener Knut Torbjørn Eggen tok Anene ut til troppen for Åpent Nordisk Mesterskap i juli/august 2009.

## Referanser


## Eksterne lenker
*
Hermannshütte (Hörde)

**Hermannshütte** var et stålverk og jernverk som befant seg i bydelen Hörde i Dortmund. I 1828 ble det første valseverket satt opp under ledelse av fabrikkeieren Hermann Diedrich Piepenstock fra Iserlohn.

Produksjonen ble stanset i april 2001, og deler av anleggene ble fraktet til Kina for å bygge opp en ny bedrift. Bedriften ble fullstendig nedlagt mellom 2003 og 2004.
Soomaa

**Soomaa** er et 4.700 hektar stort myr-område i det sentral-sørvestlige Estland, i grensetraktene mellom Pärnu fylke i vest og Viljandi fylke i øst. Myrområdene dekker et enormt, flatt sletteland mellom elvene Halliste og Pärnu, og støter på et bølgete høyland i sør – *Sakala*. Området strekker seg mellom byene Sindi og Võhma, og en del av myrområdet er vernet som Soomaa nasjonalpark.

Myrområdet er populært for fritid og rekreasjon, men det anbefales at man ferdes på avmerkede stier og løyper. Torven er inntil 8 meter dyp, dvs inntil 8&nbsp;000 år gammel utfra den normale tilvekst på en millimeter per år. Om våren kan det bli store oversvømmelser i smelteperioden, tidvis med 1 meter per døgn i flere dager. Da kan både myr, landbruksmark og veier bli totalt oversvømmet og uframkommelige uten båt.

Maleren Marju Bormeister (f. 1951) har malt en rekke landskapsmalerier fra myrene, som hun oppsøker år etter år. I den sovjetiske perioden var det en militærleir i myrområdet – med både rakettbase og militær flyplass.

## Se også
* Bygging og bruk av stokkebåter i Soomaa

## Referanser
Amandaprisen 2011

**Amandaprisen 2011** var den 27. utdelingen av Amandaprisen. Utdelingen fant sted 21. august 2011 i forbindelse med den 39. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2010 til 30. juni 2011.

Filmen *[[Limbo (film)|Limbo]]* fikk flest priser med fem, mens *[[Kongen av Bastøy]]* fikk tre priser. Det ble delt ut priser i 20 kategorier, og det var ingen endringer i kategoriene fra året før. Vinneren av Folkets Amanda ble kåret gjennom en tredelt publikumsavstemning hvor alle 34 filmer som ble vurdert til de ulike prisene var nominert i første runde. Ved hjelp av avstemning på VGs nettsider gikk ti av disse videre til en ny avstemningsrunde og fem av disse igjen til finalerunden.

Utdelingen ble overført på TV 2 og ble ledet av Janne Formoe og Ingar Helge Gimle. Nominasjonene ble offentliggjort 23. juni.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
* 
*
Hüstener Gewerkschaft

**Hüstener Gewerkschaft** var et selskap for tungindustri i Sauerland som eksisterte fra 1839 til 1966. Hovedbedriften befant seg i Hüsten i form av valseverk, koksverk og stålverk, med datterbedrifter i form av valseverk og karbonisering i Bruchhausen i byen Arnsberg, karbonisering i Brilon-Wald og valseverk i Soest.
Maun lufthavn

**Maun lufthavn** (IATA: **MUB**, ICAO: **FBMN**) er en flyplass i byen Maun i Botswana. Flyplassen er betegnet som en internasjonal flyplass, da den har flyvninger til Sør-Afrika og Namibia.

## Destinasjoner

## Eksterne lenker
*
Nebra (Unstrut)

**Nebra** er en liten by i Burgenlandkreis i den tyske delstaten Sachsen-Anhalt. Byen er en del av forbundsfellesskapet Unstruttal.

Byen har et areal på 25,42 km² og et folketall på 3&nbsp;505 innbyggere (31. desember 2010).

## Bilder

File:Nebra altes Schloss.JPG|Ruinene av det gamle slottet fra det 16. århundre
File:Nebra beim schlosshotel 15.09.2012 15-10-10.jpg|Det nye slottet, som nå er hotell, er fra det 19. århundre
File:Stadtkirche Nebra.JPG|Bykirken


## Referanser


## Eksterne lenker
*
Tidligere Qin

**Tidligere Qín** (hanzi: 前秦; hanyu pinyin: *Qiánqín*), også kalt **Fúqín** (苻秦) etter keiserfamilien, var et av sekstenkongerikene i Kinas historie. Riket av grunnlagt av den etnisk di'iske Fú-familien, og i 376 hadde det forent Nord-Kina under sitt styre. Selv om tegnene er like var dynastiet ikke relatert med det tidligere og mye mektigere Qin-dynastiet. I navnet blir "tidligere" brukt for å skille dette riket fra den qiangiske, urelaterte og delvis samtidige staten Senere Qin (384-417).

Tidligere Qíns nederlag i slaget ved Feishui og de følgende opprørene i rikets territorier delte Tidligere Qin i to ikke sammenhengende deler etter keiser Fú Jiāns død i 385; delen i dagens Taiyuan i Shanxi, som fort ble erobret av xianbeiene fra Senere Yan og av dinglingene. Delen som besto av klart forminskede områder rundt grensen til dagens Shǎnxī og Gansu motstod presset til den ble disintegrert etter flere år med invasjoner fra Vestlige Qin og Senere Qin. 

I 327 ble Gaochang-kommanderiet opprettet av Tidligere Liang under den hankinesiske Zhang-familien. Dette førte til en omfattende hankinesisk innvandring til området, hvor flertallsbefolkningen etter hvert var kinesere. I 383 overtok Tidligere Qín-generalen Lu Guang kontrollen over området. 

Alle herskerne av Tidligere Qín kalte seg selv "keisere" med unntak av Fú Jiān, som brukte tittelen *Tiānwáng*, "Himmelsk konge," men som posthumt ble regnet som en keiser. 

## Qiánqíns herskere

## Noter
  

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London o. a. 2002
NM i friidrett innendørs 2011

**Norgesmesterskapet i friidrett innendørs 2011** var en del av NM i friidrett 2011 som ble arrangert som et eget stevne i Ranheim friidrettshall i Trondheim fra 12. til 13. februar 2011. Dette ble det første innendørs-NM der det forelå søknadsprosess for å få arrangere mesterskapet etter at nasjonalanlegget Stangehallen hadde vært fast arena siden 1995.

__TOC__
## Kvinner
### [[60 meter]]




### [[200 meter]]




### [[400 meter]]




### [[800 meter]]




### [[1500 meter]]




### [[3000 meter]]




### [[60 meter hekk]]




Christina Vukicevic deltok ikke på grunn av skade.

### 3000 meter [[kappgang]]




Kun én deltaker var påmeldt i denne øvelsen.

### [[Høydehopp]]




### [[Høyde uten tilløp]]




Stine Kufaas rev 3 ganger på åpningshøyden på 1,45, og ble stående uten resultat.

### [[Lengdehopp]]




### [[Lengde uten tilløp]]




Stine Kufaas var også påmeldt, men siden konkurransen foregikk samtidig med høydekonkurransen kunne hun ikke delta.

### [[Stavsprang]]




Cathrine Larsåsen deltok ikke.

### [[Tresteg]]




### [[Kulestøt]]




### 4 x 200 meter stafett




## Menn
### [[60 meter]]




Først ble det arrangert hele 8 kvartfinaler. Disse ble vunnet av hhv. Paul Anders Holte, Peter Efe Osazuwa, Thomas Wiborg, Tormod Hjortnæs Larsen, Alexander Dahlstrøm Winger, Even Pettersen, Eirik Tanberg og Alexander Karlsson. Farten var høyest i heat 1, der Holte løp på 6,98. De 3 semifinalene ble vunnet av Holte, Larsen og Karlsson. I denne omgangen var Larsen raskest, med 6,90. Verken Alexander Winger og Alexander Karlsson stilte til start i finalen, som ble vunnet av Tormod Hjortnæs Larsen, som vant sølv året før på samme distanse. 

### [[200 meter]]




Først ble det arrangert hele 12 semifinaler. De fire raskeste gikk til finalen. I finalen fikk Tormod Hjortnæs Larsen revansje fra året før, da han fikk sølv på samme distanse, bak Per Magnus Arjun Solli. 

### [[400 meter]]




### [[800 meter]]




Det ble løpt to heat, der de enkelte tidene avgjorde den sammenlagte plasseringen. 

### [[1500 meter]]




Det ble løpt tre heat, der de enkelte tidene avgjorde den sammenlagte plasseringen.

### [[3000 meter]]




Det ble løpt tre heat, der de enkelte tidene avgjorde den sammenlagte plasseringen.

### [[60 meter hekk]]




 

### 5000 meter kappgang




### [[Høydehopp]]




Egeland og Helland hadde samme høyde, men Egeland vant sølvet fordi han brukte ett forsøk på 2,12, mens Helland brukte tre forsøk. 

### [[Høyde uten tilløp]]




### [[Lengdehopp]]




### [[Lengde uten tilløp]]




### [[Stavsprang]]




### [[Tresteg]]




### [[Kulestøt]]




### 4 x 200 meter stafett




## Resultater, junior
### Menn
#### [[Høyde uten tilløp]]




#### [[Lengde uten tilløp]]




### Kvinner
#### [[Høyde uten tilløp]]




#### [[Lengde uten tilløp]]




## Referanser


## Eksterne lenker
* Resultater 12.02
* Resultater 13.02
* Resultater 13.02 - stafetter
* Andro Data - NM Innendørs 2011
Alf Halstvedt

**Alf Halstvedt** (1897&ndash;1972) var en norsk friidrettsutøver som representerte IK Tjalve i Oslo. Halstvedt var født i Askim, men vokste opp på Rjukan. Han emigrerte senere til Canada.

Han senket den norske rekorden på 5&nbsp;000 to ganger i juni 1917 med først 5 sekunder, så ytterligere 2,5 sekund til 15.33,5. I 1918 løp han under 15 1/2 minutt, før han under et stevne i Stockholm i juli 1919 brøt 15 minuttsgrensen og la den norske rekorden på 14.59,1. 

Han satte også norsk rekord på 10&nbsp;000 meter to ganger. Første gang på Frogner Stadion i juni 1918, da han flyttet den gamle rekorden med nesten 1 minutt og 20 sekund til 31.57,6. I august 1919 senket han tiden til 31.55,9.
 
Halstvedt ble norsk mester 8 ganger. På 5&nbsp;000 meter i 1917, på 5&nbsp;000, 10&nbsp;000 meter og terrengløp i 1918 og 1919, og igjen 10&nbsp;000 meter i 1920. For de tre seirene i 1918 ble han tildelt kongepokalen. 

## Medaljer i norske mesterskap

## Referanser
Halsøy Idrettslag

**Halsøy Idrettslag** (stiftet i 1920) er et idrettslag fra Halsøy i Mosjøen i Vefsn kommune, Nordland, som driver med fotball og skiidrett.

## Fotball
### Menn
A-laget i fotball for herrer spilte i 2007 i 3. divisjon. Det var første gang noensinne og klubben rykket ned samme året.

### Kvinner
A-laget i fotball for kvinner spiller i 2021 i 2. divisjon. Laget spilte sist i 1. divisjon i 1999, hvor de endte på 6.-plass, men valgte å trekke laget etter sesongslutt.

## Eksterne lenker
* 
* Norges Fotballforbund: Halsøy IL - Fotball
Komier

**Komier** er et folk som hovedsakelig bor langs de store elvene som renner ut i Barentshavet på vestsiden av Uralfjellene i den europeiske delen av Russland. De fleste komiene bor i Republikken Komi, men det finnes også komier på Kolahalvøya, i Arkhangelsk oblast, i Nenetsia og på østsiden av Uralfjellene, i Sibir.

Komiene snakker syrjensk og komipermjakisk – to permiske språk som tilhører den finsk-ugriske språkfamilien. De komipermjakiske talende bor i Perm kraj, sør for republikken Komi.

Komiene levde opprinnelig hovedsakelig av jordbruk og skogbruk, og nord for dyrkingsgrensen for reindrift. I takt med industrialiseringen det siste hundreåret arbeider også mange komier i industrien.
Ved folketellingen i Russland i 2002 ble 293 000 registrert som komier og 125 000 som komi-permjaker. 217 000 mennesker snakket syrjensk og 94 000 komi-permjakisk. Ifølge den sovjetiske folketellingen fra 1989 var det i Sovjetunionen 344 519 komier, hvorav 242 515 hadde syrjensk som morsmål. Etter Silver-formelen er ca. 8,3 % av komiene enspråklige, ca. 62,1 % er tospråklige med syrjensk som morsmål, ca. 5,6 % er tospråklige med russisk som morsmål, og ca. 23,9 % er enspråklige med russisk som morsmål.
## Referanser
Vestby Idrettslag

**Vestby Idrettslag** (stiftet 4. juni 1917) er et idrettslag fra Vestby i Akershus, som driver med boksing, fotball, friidrett og skiidrett.

## Historikk
Klubben ble stiftet 4. juni 1917, men fikk ikke dagens navn før i 1940 da *Vestby Idrettsforening* slo seg sammen med *Vestby Arbeideridrettslag* og formet *Vestby Idrettslag*.

## Fotball
Fotballavdelingen er en del av samarbeidslaget HSV Fotball som spiller i 4. divisjon. Klubben har allikevel et eget lag i 7. divisjon. Sist klubben spilte i 3. divisjon var i 1997.

## Referanser


## Eksterne lenker
* 
* Vestby Fotball
Betalingsmur

**Betalingsmur** er en teknikk som noen nettsteder benytter for å blokkere sider for lesere som ikke betaler for tilgang.

## Historie
Uttrykket «periodisk betalingsmur» - *intermittent pay-wall* – skrev World Association of Newspapers and News Publishers om i 2011.

### Norge
Den første betalingsmuren på en norsk nettavis var på plass 5. november 2011 hos *[[Hallingdølen]]*. I februar 2015 var det cirka 50 norske aviser som hadde betalingsløsninger - det vil si at det krevde betaling for tilgang til (deler eller alt av) digitalt innhold.
## Referanser
Mustjõgi

**Mustjõgi** er ei 84 km lang sideelv i Estland, med utløp i Koiva (latvisk: *[[Gauja]]*) på grensen til Latvia i Taheva kommune, like sørøst for grensebyen Valga. Den starter med kilder i innsjøen Suur Saarjärv i høydedraget *Karula* 10 km sør for kommunesenteret Antsla i Võru fylke, men renner derfra snart inn i Valga fylke. Elva er kjent for sin fiskerikdom med hele 24 ulike, registrerte arter.

Langs elvedalene av Mustjõgi og Koiva bodde i tidligere tider *livonere*, et finsk-ugrisk folkeslag som ikke lenger eksisterer. Det har vært drevet mye tømmerhogst og -fløting langs vassdraget, helt ned til Riga. En smalsporet jernbane langs Koiva var ikke i stand til å møte transportbehovet, slik at tømmerfløtingen bestod helt inn i moderne tid. Vassdraget inklusive sideelva *Peetri jõgi* er viktig for kanoturister og er kjent for et bølgete, skogdekt landskap med farbare elver og sandsteins-banker langs breddene.

Den estiske maleren Juhan Püttsepp (1898–1975) malte kjente landskaps- og kulturmalerier både fra Koiva-vassdraget langs grensetrakten, og langs sideelva Mustjõgi.

## Referanser


## Eksterne lenker
*
Mustjõgi (andre betydninger)

**Mustjõgi** er navnet på fire elver i Estland:

*Mustjõgi – 84&nbsp;km lang sideelv til Gauja nær grensen til Litauen.
*Mustjõgi (Jägala) – 33&nbsp;km lang sideelv til Jägalajõgi i nordlige Estland.
*Mustjõgi (Põltsamaa) – 10&nbsp;km lang elv som renner ut i innsjøen Endlajärve.
*Mustjõgi (Tallinn) – 1,8&nbsp;km lang elv som renner ut i Tallinn.
Sjia-opprøret i Jemen

**Sjia-opprøret i Jemen** er en borgerkrig i de nordlige guvernmentene i Jemen. Krigen begynte i juni 2004, da lederen av den sjia-muslimske zaidiyyah-sekten, Hussein Badreddin al-Houthi, startet et opprør mot den jemenittiske regjeringen. Mesteparten av kamphandlingene har funnet sted i Sa'dah-guvernmentet, og har etter hvert også spredd seg til naboguvernmentene Hajjah, 'Amran og al-Jawf, samt Saudi-Arabia.

Den jemenittiske regjeringen antok at houthi-gruppen ønsket å styrte regjeringen og opprette sjia-baserte religiøse lover i landet. Opprørerne hevder imidlertid fra sin side at deres mål er å beskytte samfunnet sitt mot diskriminering og aggresjon fra regjeringen.

I august 2009 igangsatte den jemenittiske hæren en offensiv mot houthi-opprørerne i Sa'dah-provinsen. Hundretusenvis av mennesker måtte flykte som følge av kampene,som etter hvert nådde den internasjonale agendaen da Saudi-Arabia ble involvert den 4. november da kamper brøt ut mellom houthier og saudiske sikkerhetsstyrker. Som følge av trefningene intervenerte Saudi-Arabia i krigen ved å starte en offensiv mot houthier i Nord-Jemen. Mens opprørerne anklager Saudi-Arabia for å støtte den jemenittiske regjeringen, hevder saudierne selv at landet kjemper for sin egen sikkerhet og ikke Jemens. Opprørslederne hevder at USA ble involvert i krigen den 14. desember når amerikanske fly gjennomførte 28 raid mot mål i Jemen.

General Ali Mohsen al-Ahmar kommanderte den jemenittiske sikkerhetsstyrkene under konflikten og ledet alle offensivene fra 2004 til 2011, da han deserterte som følge av opprøret mot president Ali Abdullah Saleh.

## Referanser


## Eksterne lenker
* Timeline: Yemen (BBC)
* YEMEN: The conflict in Saada Governorate – analysis, *IRIN*, 24 July 2008
* "Yemen A Microcosmos of the Middle East", ''The Omer Gendler Watch" (August 25, 2009) – blog
* Armed Conflict in Northern Yemen  (HRW)
* Profile: Yeme
Kõpu fyr

**Kõpu fyr** er det eldste fyrtårnet i Estland, og (2011) antakelig også det eldste kontinuerlig drevne fyrtårn i verden. Det ligger på Kõpu-halvøya som er den vestlige utstikkeren av øya Hiiumaa, i Kõrgessaare kommune.

Fyrtårnet er 36 meter høyt, men lyser fra hele 102 meter over havnivået. Det skriver seg tilbake til 1531, da de tyske hanseatene fullførte den første fyrlykten etter byggearbeider som hadde startet allerede i 1504. Hansatene hadde mistet mange skip her, og trengte en fyrlykt for å lose handelen gjennom disse farvannene. Enkelte krønikere mener det først var i 1649 at en ordentlig lykt kom på plass da det første steintårnet fikk en ytterkonstruksjon i tre og en metallkasse på toppen til brenning av kull eller ved.

I 1845 fikk lykten økt høyde og sin nåværende form, samt installert oljelamper og et system med speil. Under Verdensutstillingen i Paris i 1900 kjøpte den russiske staten et moderne fotooptisk lyssystem til fyret.

Fyret er bygget av 5&nbsp;000 m³ stein, med en vekt på omkring 12&nbsp;000 tonn. Hvert år besøkes det av 30&nbsp;000 turister, og er et kjent symbol for Estland. De har blitt avbildet av maleren Paul Kamm (1917-1979) og andre estiske kunstnere.

I kommunen er det også to andre tilsvarende fyrtårn, nemlig Ristna fyr lengst ute på Kõpu-halvøya, og i tillegg Tahkuna fyr.

## Referanser
Ristna fyr

**Ristna fyr** er et fyrtårn i Estland, ytterst på Kõpu-halvøya som er den vestlige utstikkeren av øya Hiiumaa, i Kõrgessaare kommune.

Fyrtårnet er 29,5 meter høyt, men lyser fra hele 37 meter over havnivået. Lyset er synlig fra 31,5 km avstand. Det skriver seg tilbake til 1874, men fikk dagens bygg i 1920

I kommunen er det også to andre tilsvarende fyrtårn, nemlig Kõpu fyr lengre inne på Kõpu-halvøya, og i tillegg Tahkuna fyr.

## Referanser
Tahkuna fyr

**Tahkuna fyr** er et fyrtårn i Estland, helt i nord på øya Hiiumaa i Kõrgessaare kommune.

Fyrtårnet er 42,6 meter høyt, men lyser fra 43 meter over havnivået. Lyset er synlig fra 12 nautiske mil avstand. Det skriver seg tilbake til 1873, da det fikk dagens tårn bygget i Paris.

I kommunen er det også to andre tilsvarende fyrtårn, nemlig Kõpu fyr og Ristna fyr på Kõpu-halvøya.

Ved fyrtårnet er det et tettsted med bare 4 innbyggere, men her ligger minnesmerket etter fergen MS «Estonia» som gikk ned utenfor kysten av Hiiumaa-øya.

## Referanser
Anseküla fyr

**Anseküla fyr** er et fyrtårn i Estland, på halvøya Sõrve (svensk: *Svorbe*) som strekker seg helt sørvest på øya Saaremaa, i Salme kommune.

Fyrtårnet er 22 meter høyt, men lyser fra 42 meter over havnivået. Lyset er synlig fra 3 km avstand. Det skriver seg tilbake til 1944, men fikk dagens bygg i 1953.

## Referanser